*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 27ης Μαΐου 1988

για την αποδοχή αναλήψεων υποχρεώσεων που έχουν προταθεί σχετικά με τη διαδικασία αντιντάμπινγκ όσον αφορά τις εισαγωγές αεροθαλάμων και καινούργιων επισώτρων που φουσκώνουν για ποδήλατα, καταγωγής Δημοκρατίας της Κορέας και Ταϊβάν, και για την περάτωση της έρευνας

(88/305/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2176/84 του Συμβουλίου της 23ης Ιουλίου 1984 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας (1), όπως τροποποιήθηκε από τον κανονισμό (ΕΟΚ) αριθ. 1761/87 (2), και ιδίως το άρθρο 10,

Μετά από διαβουλεύσεις στα πλαίσια της συμβουλευτικής επιτροπής, όπως προβλέπεται στον εν λόγω κανονισμό,

Εκτιμώντας ότι:

Α. Διαδικασία

(1) Τον Ιανουάριο του 1980, η Επιτροπή περάτωσε (3) διαδικασία αντιντάμπινγκ όσον αφορά τις εισαγωγές αεροθαλάμων και καινούργιων επισώτρων που φουσκώνουν για ποδήλατα, καταγωγής Δημοκρατίας της Κορέας και Ταϊβάν, θεωρώντας ότι οι εξαγωγείς αυτών των προϊόντων είχαν αναλάβει υποχρεώσεις τις οποίες αποδέχτηκε η Επιτροπή.

Τον Απρίλιο του 1985, η Επιτροπή ανακοίνωσε (4) την επικείμενη λήξη της ισχύος των εν λόγω υποχρεώσεων σύμφωνα με το άρθρο 15 του κανονισμού (ΕΟΚ) αριθ. 2176/84.

(2) Μετά την ανακοίνωση για την επικείμενη λήξη της ισχύος των υποχρεώσεων, η Επιτροπή έλαβε αίτηση για επανεξέταση από το Bureau de Liaison des Industries du Caoutchouc de la Communaute Europeenne (BLIC) που εκπροσωπεί τους παραγωγούς που είναι υπεύθυνοι για το μεγαλύτερο μέρος της παραγωγής των σχετικών προϊόντων στην Κοινότητα.

Τον Μάιο του 1986, η Επιτροπή, έχοντας αποφασίσει ότι υπάρχουν αρκετά στοιχεία ώστε να δικαιολογείται επανεξέταση, δημοσίευσε (5) ανακοίνωση για την επανέναρξη της διαδικασίας αντιντάμπινγκ όσον αφορά τις εισαγωγές από τη Δημοκρατία της Κορέας και την Ταϊβάν, αεροθαλάμων και καινούργιων επισώτρων που φουσκώνουν για ποδήλατα και δερμάτινων σωλήνων για αγωνιστικά ποδήλατα, που υπάγονται στη διάκριση 40.11 Β ΙΙ του κοινού δασμολογίου και αντιστοιχούν στους κωδικούς NIMEXE 40.11-21, 40.11-45 και 40.11-52, και άρχισε έρευνα.

(3) Η Επιτροπή ενημέρωσε επίσημα για το θέμα αυτό τους εξαγωγείς και εισαγωγείς που είναι γνωστό ότι ενδιαφέρονται, τους αντιπροσώπους των χωρών εξαγωγής και τους παραγωγούς της Κοινότητας και έδωσε στα άμεσα ενδιαφερόμενα μέρη της δυνατότητα να γνωστοποιήσουν γραπτώς τις απόψεις τους και να ζητήσουν ακρόαση.

(4) Οι κοινοτικοί αγοραστές αεροθαλάμων και καινούργιων επισώτρων που φουσκώνουν δεν υπέβαλαν γραπτώς τις απόψεις τους.

(5) Η Κοινότητα διεξήγαγε έρευνα στις εγκαταστάσεις των ενδιαφερομένων μερών, όταν το έκρινε σκόπιμο, και αναζήτησε και επαλήθευσε όλες τις πληροφορίες που θεώρησε αναγκαίες από τις ακόλουθες εταιρείες:

Παραγωγοί ΕΟΚ

- Hutchinson Snc, 59 rue Marius Aufan, Levallois-Perret, Γαλλία,

- Michelin et Cie, Clermont Ferrand, Γαλλία,

- Wolber, 17 rue de Villeneuve, Soissons, Γαλλία,

- Continental Gummi-Werke AG, 1 Konigsworther Platz, Hannover, Γερμανία,

- Commitalia Spa, 31 Via Nerviane, Lainate, Ιταλία,

- Michelin Italiana Spa, 66 Corso Sempione, Milan, Ιταλία,

- Pirelli Coordinamento Pneumatic Spa, 5 Piazzale Cadorna, Milan, Ιταλία,

- Vredestein Doetinchem BV, Broekweg, Doetinchem, Κάτω Χώρες,

- Companhia Nacional de Pneus Ida, Rua de S. Roque da Lameira, Porto, Πορτογαλία,

- Fabrica Portuense de Borracha Ida, 64 Rua Domingos Machado, Porto, Πορτογαλία,

- Fabrica de Borrachas das Beiras Ida, Vale de St. Domingo, Vizeu, Πορτογαλία,

- Espana de Neumaticos Michelin SA, Calle Maria de Molina 7, Valladolid, Ισπανία,

- Firestone Hispania SA, Ramirez de Arellano 29, Madrid, Ισπανία.

Παραγωγοί/εξαγωγείς στη χώρα καταγωγής

Δημοκρατία της Κορέας:

- Hung-A Industrial Co. Ltd, Busan,

- Shin Hung Rubber Co. Ltd, Jinju City.

Ταϊβάν:

- Cheng Shin Rubber Industrial Co. Ltd, Yuanlin,

- Hwa Fong Rubber Industrial Co. Ltd, Changhua Hsien,

- Kenda Rubber Industrial Co. Ltd, Yuanlin, Changhua Hsien,

- Li Hsin Rubber Industrial Co. Ltd, Changhua,

- San Jung Rubber Industrial Co. Ltd, Tao-yuan,

- Seven Stars Rubber Co. Ltd, Changhua Hsien,

- Shya Hwa Rubber Industrial Co. Ltd, Tapei,

- Tai Yung Rubber Works Co. Ltd, Tapei,

- Union Rubber Industrial Co. Ltd, Changhua Hsien.

Εισαγωγές στην Κοινότητα

- Ralfe Bohle & Co. GmbH, Bergneustadt, Γερμανία,

- Hans Helming GmbH, Koeln, Γερμανία,

- Rodolf Messingschlager, Baunach, Γερμανία,

- Pneuservice, Firenze, Ιταλία,

- Anglo-Dutch Export Company, Hoofddorp, Κάτω Χώρες,

- TI Raleigh Ltd., Nottingham, Ηνωμένο Βασίλειο.

(6) Η έρευνα για την ύπαρξη ντάμπινγκ κάλυψε την περίοδο από την 1η Ιανουαρίου έως τις 31 Δεκεμβρίου 1985.

Β. Κανονική αξία

(7) α) Δημοκρατία της Κορέας

Οι κανονικές αξίες καθορίστηκαν προσωρινά είτε με βάση τις εγχώριες τιμές των δύο παραγωγών σ' αυτή τη χώρα, που και οι δύο εξήγαγαν προς την Κοινότητα, ή με βάση την κατασκευασμένη αξία για μοντέλα τα οποία οι πωλήσεις στην εσωτερική αγορά δεν ήσαν επαρκείς ώστε να υπάρχει ικανοποιητική βάση για σύγκριση.

β) Ταϊβάν

Η κανονική αξία καθορίστηκε προσωρινά με βάση τις εγχώριες τιμές των τριών από τους εννέας ενδιαφερόμενους παραγωγούς που έκαναν εξαγωγές, για τις τιμές των οποίων η ένωση της Ταϊβάν για το καουτσούκ συμφωνούσε ότι ήταν αντιπροσωπευτικές και που αντιπροσώπευαν περισσότερο από 80 % των εξαγωγών αεροθαλάμων και καινούργιων επισώτρων που φουσκώνουν, από την Ταϊβάν προς την Κοινότητα. Πρόκειται για τις επιχειρήσεις:

- Cheng Shin Rubber Industrial Co. Ltd,

- Hwa Fong Rubber Industrial Co. Ltd,

- Kenda Rubber Industrial Co. Ltd.

Για έναν από τους εν λόγω παραγωγούς, η κανονική αξία ορισμένων μοντέλων, που δεν πραγματοποίησαν αρκετές πωλήσεις στην εσωτερική αγορά ώστε να αποτελέσει βάση για σύγκριση, καθορίστηκε επίσης προσωρινά με βάση την κατασκευασμένη αξία.

Γ. Τιμή εξαγωγής

(8) Οι τιμές εξαγωγής καθορίστηκαν με βάση τις πράγματι πληρωθείσες τιμές ή που πρόκειται να πληρωθούν από ανεξάρτητους εισαγωγείς για τα προϊόντα που πωλήθηκαν για εξαγωγή στην Κοινότητα.

Δ. Σύγκριση

(9) Κατά τη σύγκριση της κανονικής αξίας με τις τιμές εξαγωγής, η Επιτροπή έλαβε υπόψη, όπου έκρινε κατάλληλο, τις διαφορές που επιδρούν στη δυνατότητα σύγκρισης στις οποίες περιλαμβάνονται η μεταφορά, το φορτίο, το οικονομικό κόστος και οι προμήθειες. Όλες οι συγκρίσεις έγιναν σε τιμές «εκ του εργοστασίου».

Ε. Περιθώρια

(10) Η εξέταση των γεγονότων αποδεικνύει την ύπαρξη ντάμπινγκ όσον αφορά τους εν λόγω εξαγωγείς, δεδομένου ότι το περιθώριο ντάμπινγκ είναι ίσο προς το ποσό με το οποίο η κανονική αξία, όπως έχει καθοριστεί, υπερβαίνει την τιμή εξαγωγής προς την Κοινότητα.

(11) Τα περιθώρια αυτά ποικίλλουν ανάλογα με τον εξαγωγέα, τον τύπο και το μέγεθος του σχετικού προϊόντος και το κράτος μέλος στο οποίο εισάγεται το εν λόγω προϊόν ενώ τα μέσα σταθμισμένα περιθώρια είναι:

%

Δημοκρατία της Κορέας:

- Hung-A Industrial Co. Ltd: 5,4

- Shin Hung Rubber Co. Ltd: 5,1·

Ταϊβάν:

Όλοι οι ενδιαφερόμενοι εξαγωγείς: 15,0.

ΣΤ. Ζημία

(12) Όσον αφορά τη ζημία που προκλήθηκε από τις εισαγωγές που αποτελούν αντικείμενο ντάμπινγκ, τα διαθέσιμα αποδεικτικά στοιχεία της Επιτροπής δείχνουν ότι οι εισαγωγές στην Κοινότητα αεροθαλάμων από την Κορέα και την Ταϊβάν αυξήθηκαν από 9,4 το 1982 σε 17,2 εκατομμύρια μονάδες το 1986, με αποτέλεσμα την αύξηση του μεριδίου της κοινοτικής αγοράς που κατείχαν οι εξάγουσες χώρες από 20,8 % σε 32,6 %. Επιπλέον, οι εισαγωγές καινούργιων επισώτρων που φουσκώνουν από αυτές τις χώρες αυξήθηκαν από 12,5 σε 18,2 εκατομμύρια μονάδες, κατά την ίδια περίοδο, με συνεπαγόμενη αύξηση του μεριδίου τους στην κοινοτική αγορά από 27,6 % σε 35,7 %.

(13) Τα στοιχεία που διαθέτει επίσης η Επιτροπή αναφέρουν ότι για τους κυριότερους τύπους καινούργιων επισώτρων που φουσκώνουν και αεροθαλάμων που εισάγονται από την Κορέα και την Ταϊβάν, οι τιμές μεταπώλησης στην Κοινότητα ανάγκασαν τους παρα γωγούς της Κοινότητας να μειώσουν τις τιμές τους κατά την περίοδο έρευνας κατά ποσοστό από 6 % έως 26 %, ανάλογα με τον τύπο και το μέγεθος του προϊόντος και το ενδιαφερόμενο κράτος μέλος.

(14) Αποτέλεσμα του γεγονότος αυτού ήταν η μείωση των πωλήσεων της κοινοτικής βιομηχανίας και η ελάττωση του μεριδίου της αγοράς αεροθαλάμων στην Κοινότητα κατά 11,9 % μεταξύ 1982 και 1986 και της αγοράς καινούργιων επισώτρων που φουσκώνουν κατά 14,9 %. Επιπλέον, συμπιέστηκαν οι τιμές των κοινοτικών παραγωγών μεταξύ 1984 και 1986, και η μέση τιμή των αεροθαλάμων των αποδοτικότερων παραγωγών αυξήθηκε μόνο κατά 6 %, ενώ το κόστος κατά την ίδια περίοδο αυξήθηκε κατά 13 %. Επίσης, η μέση τιμή καινούργιων επισώτρων που φουσκώνουν, αυτών των παραγωγών, αυξήθηκε μόνο κατά 2 % σε σύγκριση με το κόστος που αυξήθηκε κατά 9 %. Κατά συνέπεια, η κοινοτική βιομηχανία χαρακτηρίζεται σήμερα από μείωση της παραγωγής, περιορισμένη χρησιμοποίηση της παραγωγικής ικανότητας και μειωμένα κέρδη ή απώλειες. Επίσης, στην περίοδο 1982 έως 1986, έκλεισαν εργοστάσια στη Γαλλία, Γερμανία, Ιταλία και Ηνωμένο Βασίλειο.

(15) Η Επιτροπή εξέτασε επίσης το ενδεχόμενο να αυξηθεί η ζημία που προκαλείται από τις εισαγωγές που αποτελούν αντικείμενο ντάμπινγκ αν δεν εφαρμοστούν μέτρα αντιντάμπινγκ. Σ' αυτά τα πλαίσια, διαπιστώθηκε ότι οι παραγωγοί και στις δύο χώρες έχουν τη δυνατότητα να αυξήσουν την παραγωγή, εφόσον τους ζητηθεί, και είναι ήδη έντονα προσανατολισμένοι προς τις εξαγωγές, ενώ η κυριότερη αγορά τους για πωλήσεις στον υπόλοιπο κόσμο είναι οι Ηνωμένες Πολιτείες της Αμερικής. Με την σημερινή και την ενδεχόμενη πτώση της αξίας του δολαρίου, υπάρχει μεγάλη πιθανότητα να αυξηθούν οι εξαγωγές προς την Κοινότητα αν επιτραπεί να ακυρωθούν τα παρόντα μέτρα και, ενόψει της τάσης για αύξηση των εισαγωγών που παρατηρήθηκε μεταξύ 1982 και 1986, θεωρείται ότι υπάρχει έντονη η απειλή για μεγαλύτερη ζημία.

(16) Η Επιτροπή εξέτασε επίσης αν η ζημία έχει προκληθεί από άλλους παράγοντες όπως οι αξίες και οι τιμές των εισαγωγών από άλλες πηγές. Αποδείχτηκε ότι είχαν γίνει εισαγωγές επισώτρων και αεροθαλάμων από την Ινδονησία και την Ταϊλάνδη το 1985 και 1986, αλλά το μερίδιό τους στην κοινοτική αγορά ήταν ασήμαντο σε σύγκριση με το μερίδιο των εξαγωγών της Κορέας και της Ταϊβάν και ότι, σε κάθε περίπτωση, το μερίδιο της αγοράς των εισαγωγών αεροθαλάμων από την Ταϊλάνδη ελαττώθηκε το 1986.

Ζ. Το συμφέρον της Κοινότητας

(17) Ενόψει των ιδιαίτερα σοβαρών δυσκολιών που αντιμετωπίζει η σχετική κοινοτική βιομηχανία, η Επιτροπή κατέληξε στο συμπέρασμα ότι είναι προς το συμφέρον της Κοινότητας να εξακολουθήσουν να ισχύον τα μέτρα αυτά.

Η. Αναλήψεις υποχρεώσεων

(18) Οι ενδιαφερόμενοι εξαγωγείς ενημερώθηκαν σχετικά με τα κύρια αποτελέσματα της προκαταρκτικής έρευνας και ανέπτυξαν τις απόψεις τους. Εξ ονόματος των εξαγωγέων της Κορέας, αναπτύχθηκε το επιχείρημα ότι οι δερμάτινοι σωλήνες για αγωνιστικά ποδήλατα δεν περιλαμβάνονται στα υπό επανεξέταση μέτρα. Η Επιτροπή επιβεβαίωσε ότι αυτό πράγματι συνέβαινε. Για άλλους τύπους αεροθαλάμων και καινούργιων επισώτρων που φουσκώνουν, όλοι οι ενδιαφερόμενοι εξαγωγείς προσέφεραν αναλήψεις υποχρεώσεων όσον αφορά τις τιμές που θα έχουν αποτέλεσμα την εξάλειψη των περιθωρίων ντάμπινγκ που έχουν καθοριστεί προσωρινά. Η Επιτροπή θεωρεί ότι οι αναλήψεις υποχρεώσεων είναι αποδεκτές και, συνεπώς, η έρευνα μπορεί να περατωθεί χωρίς την επιβολή δασμών αντιντάμπινγκ.

Η συμβουλευτική επιτροπή δεν προέβαλε αντιρρήσεις ως προς τη λύση αυτή,

ΑΠΟΦΑΣΙΖΕΙ:

Άρθρο 1

Γίνονται αποδεκτές οι αναλήψεις υποχρεώσεων σχετικά με τη διαδικασία αντιντάμπινγκ όσον αφορά τις εισαγωγές αεροθαλάμων και καινούργιων επισώτρων που φουσκώνουν για ποδήλατα, καταγωγής Δημοκρατίας της Κορέας και Ταϊβάν, που υπάγονται στους κωδικούς ΣΟ 4011 50 90 και 4013 20 00, οι οποίες έχουν προταθεί από τις επιχειρήσεις:

Hung-A Industrial Co. (Κορέα),

Shin Hung Rubber Co. (Κορέα),

Cheng Shin Industrial Co. (Ταϊβάν),

Hwa Fong Rubber Industrial Co. (Ταϊβάν),

Kenda Rubber Industrial Co. (Ταϊβάν),

Li Hsin Rubber Industrial Co. (Ταϊβάν),

San Jung Rubber Industrial Co. (Ταϊβάν),

Seven Stars Rubber Co. (Ταϊβάν),

Shya Hwa Rubber Industrial Co. (Ταϊβάν),

Tai Yung Rubber Works Co. (Ταϊβάν),

Union Rubber Industrial Co. (Ταϊβάν).

Άρθρο 2

Περατώνεται η διαδικασία αντιντάμπινγκ που αναφέρεται στο άρθρο 1.

Βρυξέλλες, 27 Μαΐου 1988.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. L 201 της 30. 7. 1984, σ. 1.

(2) ΕΕ αριθ. L 167 της 26. 6. 1987, σ. 9.

(3) ΕΕ αριθ. C 15 της 19. 1. 1980, σ. 27.

(4) ΕΕ αριθ. C 106 της 27. 4. 1985, σ. 2.

(5) ΕΕ αριθ. C 132 της 30. 5. 1986, σ. 5.